metten cruysvelde metten meertse opte steengroeve en vijff zillen lants
te houthem met wynttoirne besaeyt ende den ouden lochten en twee
zillen lands achter ottens vanden steenne en tgroot stucke gelegen
inden mudden vanden cloestervelde met raepsade besaeyt ende
de selve raepsade lande ten uutgaene van zijnen termijne wel
en loflic gemest laten ter gersten ende wel bevreedt en alle
de stortte en de brake sall hij laten geackert ende omgedaen It sele
de vors wynnen der pytancien en der porten lande vors laten
thenren afscheiden also zij die vanden thenren aencomen Voert
selen de vors wynnen hebben scaepeeussel den wuwerbeemdt den
leuwerbeemdt ende de naweyde vanden steynen beemde den pertsbeemt
aent cloesterbroeck den beemd achter de hutte geheten den scilt
en eenen pant int groot broeck aen de ghete gelegen geheten de
twee boender ende dair uut selen de vors wynnen der vors
vrouwen ende covente sculdich zijn te leven alle weken van
goeden vrydaghe ingaende tot alreheiligen daghe toe xl lb
boln mair quame alreheilighen dach opten vrydach so selesi
des een weke meer gheven En dair toe selen zij leven xxv
alsulker keese alsmen inde vors boeverie gewoenlic es te maken
Ende alle daghe van opten yersten dach van meye tot op sheilichs
cruys dach in evemaent vijff quarten melcx en selen oic geven
tott taruwen veerthienwven bynnen eenen jaire xvi quarten
melcx en te twee laet tijden telken male xlviii quarten melcx
It selen de vors wynnen den vors covente gheven des jaers
gevenwerven telken male viii potte zanen desgelijcx den
brueden vanden cloeste alle sondaghe van tsinxendaghe tot
sheilicht cruys dach excluys een quarte zanen en der kellerssen
vanden vors cloeste vanden hoeghtijde der heilig drybuldich
tot des heilichs truys dach alle sondaghe daenbynnen twee
quarten zanen ende alsonder afcortten van des voirs es It
en selen de vors wynnen ten anden twee laet tijden alsmen gewoenlic
es int voirs goidshuys te laten egheen melck dorven gheven tot
den wittemoese It selen de vors wynnen des jairs der vors
mijnre vrouwen en henren covente gheven en betalen lxxvi
gulden te x stuvs tstuck iii plc den stuv half st jansmisse
en half ste remeysmisse It selen de vors wynnen hebben alle
tdraff ende tslijck dat vallen sall int panhuys en dair voe selen
zij leven vijff weken voer st jansmisse baptisten drie goede